FI Euroopan unionin virallinen lehti C 77/4

Hiilivetyjen etsintään, hyödyntämiseen ja tuotantoon tarkoitettujen lupien antamisen ja käytön edellytyksistä annetun Euroopan parlamentin ja neuvoston direktiivin 94/22/EY (1) mukainen Ranskan hallituksen tiedonanto

(Ilmoitus nestemäisten tai kaasumaisten hiilivetyjen etsintään oikeuttavaa yksinomaista lupaa (ns. Permis de Dormans) koskevasta hakemuksesta)

(ETA:n kannalta merkityksellinen teksti)

2010/C 77/04

Yhtiö Concorde Energy LLC, jonka päätoimipaikan osoite on 1537 Bull Lea Road, Suite 200, Lexington KY 40511, UNITED STATES, on hakenut 18 päivänä syyskuuta 2009 vastaanotetulla hakemuksella neljän vuoden ajaksi yksinomaista lupaa nestemäisten ja kaasumaisten hiilivetyjen etsintään (ns. Permis de Dormans) pinta-alaltaan noin 952,05 neliökilometrin suuruisella alueella, joka käsittää osia Aisnen ja Marnen departementeissa.

Lupa koskee aluetta, jonka rajaavat seuraavat maantieteelliset koordinaattipisteet peräkkäin yhdistävät pituus- ja leveyspiirit, kun nollapituuspiiri on Pariisin pituuspiiri; koordinaattipisteet on ilmoitettu asteina.

Piste Itäinen pituus Pohjoinen leveys A 1,4 54,7 B 1,7 54,7 C 1,7 54,5 D 1,8 54,5 E 1,8 54,3 F 1,52 54,3 G 1,52 54,33 H 1,47 54,33 I 1,47 54,35 J 1,44 54,35 K 1,44 54,36 L 1,42 54,36 M 1,42 54,37 N 1,4 54,37 O 1,4 54,5 P 1,3 54,5 Q 1,3 54,6 R 1,4 54,6

Hakemusten esittäminen ja luvan myöntämisen edellytykset

Alkuperäisen hakemuksen ja kilpailevien hakemusten esittäjien on todistettava täyttävänsä luvan myöntämisen ehdot, jotka on määritelty etsimisluvista ja maanalaisista varastoista 2 päivänä kesäkuuta 2006 annetun asetuksen nro 2006-648 (Ranskan tasavallan virallinen lehti, 3.6.2006)4 ja 5 pykälässä.

Kiinnostuneet yritykset voivat lähettää kilpailevan hakemuksensa yhdeksänkymmenen päivän kuluessa tämän ilmoituksen julkaisemisesta niiden sääntöjen mukaisesti, jotka on esitetty Euroopan yhteisöjen virallisessa lehdessä C 374 (30.12.1994, s. 11) julkaistussa ilmoituksessa hiilivetyjen etsimislupien hankkimisesta Ranskassa ja joista säädetään etsimisluvista ja maanalaisista varastoista 2.6.2006 annetussa asetuksessa nro 2006-648 (Ranskan tasavallan virallinen lehti, 3.6.2006).

Kilpailevat hakemukset osoitetaan kaivosasioista vastaavalle ministerille jäljempänä olevaan osoitteeseen. Päätökset alkuperäisestä ja kilpailevista hakemuksista tehdään kahden vuoden kuluessa siitä, kun Ranskan viranomaiset ovat vastaanottaneet alkuperäisen hakemuksen, eli viimeistään 18 päivänä syyskuuta 2011.

Toiminnan aloittamista ja lopettamista koskevat ehdot ja edellytykset

Alkuperäisen hakemuksen ja kilpailevien hakemusten esittäjiä pyydetään tutustumaan kaivoslain 79 ja 79.1 pykälään sekä kaivostöistä, maanalaisesta varastoinnista ja niitä koskevista säännöistä 2 päivänä kesäkuuta 2006 annettuun asetukseen nro 2006-649 (Ranskan tasavallan virallinen lehti 3.6.2006).

Lisätietoja saa seuraavasta osoitteesta: Ministère de l'Écologie, de l’Énergie, du Développement durable et de la Mer Direction générale de l'énergie et du climat, Direction de l’énergie, Sous-direction de la sécurité d’approvisionnement et nouveaux produits énergétiques Grande Arche — Paroi Nord, 92055 La Défense Cedex, FRANCE. (P. +33 140819529).

Edellä mainittuihin säädösteksteihin voi tutustua osoitteessa: http://www.legifrance.gouv.fr

(1) EYVL L 164, 30.6.1994, s. 3.